સાચી વાત છે. આ બાબતમાં માણસે ક્યાંક મર્યાદા સ્વીકારવી પડે છે. કેટલીક વાર એવું બને છે કે એક માણસ પોતાની કામ કરવાની ધગશમાં બીજા ચાર માણસોને કામ વગરના કરી દે છે. સક્રિયતા સારી વાત છે પણ સક્રિયતા એવી હોવી ન જોઈએ કે બીજા કોઈને એ નિષ્ક્રિયતામાં ધકેલી દે. વળી સક્રિયતાનો અર્થ એ નથી કે પોતાના અહંકારને પોષવા માટે મિથ્યા પ્રવૃત્તિઓનો એક પહાડ ખડો કરી દેવો. સૌથી મોટું કામ તો માણસની જેમ જીવવાનું છે. પ્રવૃત્તિનું એક મોટું ફલક તો માણસનું પોતાનું ઘર છે. કેટલાક લોકો બહાર પ્રવૃત્તિ શોધે છે, પણ ઘરની અંદરનો કામનો ઢગલો ઉકેલવાનું એમને સૂઝતું નથી. કેટલાક માને છે કે પ્રવૃત્તિ એક જ હોઈ શકે અને તે પૈસા કમાવાની.